kardosdrur/scandi-wiki huggingface dataset:
Krydseren Hekla

Hekla blev bygget på Orlogsværftet i København, påbegyndt i 1889 og søsat i 1890. Maskineriet var fra Burmeister & Wain og ydede 3.000 HK. Hekla blev konstrueret som en mindre udgave af den foregående krydser Valkyrien. Hekla blev efterfulgt af de to næsten identiske krydsere Geiser og Heimdal, og trioen blev betegnet som krydsere af 3. klasse. De var ikke ment som egentlige kampskibe, men skulle i stedet erstatte de orlogsskonnerter, der i 1885 var blevet forfremmet til krydsere af 3. klasse, og som efterhånden var blevet for gamle og langsomme til den hårde tjeneste som inspektionsskibe på Nordatlanten. Hekla var det eneste af de tre, der fik 15 cm kanoner af samme model som Valkyriens, det vil sige med en skudhastighed på kun omkring et skud per minut.

Tekniske data

Generelt 
 Længde: 72,3 m
 Bredde:  10,4 m 
 Dybgang: 3,5 m
 Deplacement: 1.322 ton
 Fart 17,1 knob
 Besætning: 156

Armering
 Artilleri (1891): 2 styk 15 cm bagladekanoner L/35, 4 styk 57 mm kanoner, 6 styk 37 mm kanoner og to 8 mm mitrailleuser.
 Artilleri (1912): 2 styk 15 cm bagladekanoner L/35, 4 styk 47 mm kanoner, 6 styk 37 mm kanoner og to 8 mm mitrailleuser.

 Torpedoer (1891): 4 styk 38 cm torpedoapparater (Et i stævnen, to midtskibs og et agter).

Panser
Panserdæk af stål på 42 mm.

Tjeneste 
 Hekla indgik i tjeneste i 1891, og sluttede sig efter værftsprøverne til eskadren. Vekslede derefter mellem inspektionstjeneste ved Island og eskadretjeneste, og fra 1906 også tjeneste som skoleskib. Blev overført til reserven i 1910 og nu kun klassificeret som krydser. Tjenesten som krydser ophørte i 1913, armeringen blev fjernet og Hekla blev ombygget til depot- og logiskib for undervandbådene. I 1915 blev maskineriet fjernet, men Hekla forblev i brug helt frem til 1955, hvor det blev solgt til ophugning.

Litteratur
 R. Steen Steensen, Vore krydsere. Marinehistorisk Selskab 1971.

Hekla
John Lee Hooker

John Lee Hooker (22. august 1917 – 21. juni 2001) var en amerikansk bluessanger, guitarist og sangskriver. Han var født i Coahoma County nær byen Clarksdale i Mississippi.

John Lee Hooker var inspireret af sin stedfar, en lokal bluesguitarist, som i Louisiana lærte en monoton blues i én akkord, der var markant anderledes end den sædvanlige Delta blues på den tid.

John Lee Hookers stil havde mange lighedspunkter med den tidlige Delta blues, men hans musik havde et mere frit rytmisk udtryk, hvor han ofte iblandede boogie-woogie-rytmer i sit guitarspil og i sin vokal. Hans mest kendte sange er formentlig Boogie Chillen (1948) og Boom Boom (1962).

John Lee Hooker har haft stor indflydelse på rockmusiken, og hans sange er indspillet af blandt andet The Animals, The White Stripes, Led Zeppelin, The Doors, Jimi Hendrix, MC5, George Thorogood, Van Morrison, The Yardbirds, Canned Heat, R. L. Burnside, The J. Geils Band og The Jon Spencer Blues Explosion.

Bluesmusikere fra USA
Sangere fra USA
Guitarister fra USA
Blew

Blew er en sang og en Ep fra det amerikanske grungeband Nirvana.

Sangen 
"Blew" blev skrevet i 1988 af forsanger Kurt Cobain. Det er den første sang på Nirvanas debutalbum Bleach fra 1989.

På Nirvanas livealbum From the Muddy Banks of the Wishkah (udgivet 1996) er medtaget en version af sangen optaget under en optræden i Holland i 1991.

Ep'en 
Ep'en Blew blev udgivet i 1989 af pladeselskabet Tupelo Records. Udover "Blew" indeholder Ep'en "Love Buzz", "Been A Son" og "Stain".

Ep'en blev kun udgivet i Storbritannien.

Rocksange
Nirvana-album
Album fra 1989
Valda Valkyrien

Valda Valkyrien (født Adele Eleonore Freed; 30. september 1895 i Reykjavik – 22. oktober 1956 i Los Angeles) var en dansk filmskuespillerinde og primaballerina. Under kunstnernavnet Valda Valkyrien dansede hun i Det Kongelige Teaters ballet, et af Europas ældste balletensembler, (grundlagt i 1748), fra 1912. Antagelig var det den danske kong Frederik VIII, som gav hende kunstnernavnet, som hun sidenhen brugte, idet han omtalte henne som "den smukkeste pige i mit kongerige".

I denne periode medvirkede hun også i mindst seks film for Nordisk Film. En af disse, filmen De stærkeste, var produceret i samarbejde mellem Danmark og USA og blev også vist i USA under navnet Vanquished af Great Northern Film Company, den amerikanske afdeling af Nordisk Film.  Dette førte hende til USA, hvor hun underskrev for David Horsleys filmstudie og indspillede sin første film der: Baroness Film Series. Siden skiftede hun til Thanhouser Company, hvor hun spillede med i The Valkyrie, en film om nordisk mytologi. Den blev en succes, og i 1916 underskrev hun en kontrakt med Fox for flere film. Men allerede efter en enkelt film gik det galt med forholdet til Fox, og hun gik tilbage til Thanhouser. Hendes sidste film blev indspillet i 1919. Bolsjevism on Trial var en antikommunistisk film.

Fra 1914 til 1919 var hun gift med den danske baron Hrolf von Dewitz. De fik en søn, Arden von Dewitz (1915), som blev en kendt maler. I et nyt ægteskab med industrimanden Robert Stuart Otto fra New York fik hun datteren Jean Otto. Hun flyttede til Hollywood i 1927 i håb om at genoptage sin karriere som skuespillerinde, men det lykkedes ikke. Hun blev alligevel boende dér, til hun døde i Los Angeles i 1956 efter et længere sygeleje. Hun blev begravet på "Forest Lawn Memorial Park Cemetery" i Glendale, Californien.

Filmografi 

 De uheldige Friere (1912)
 Historien om en Moder (1912)
 Frederik Buch som skopudser (1912)
 En stærkere Magt (1912)
 Dødsspring til Hest fra Cirkuskuplen (1912)
 Den Stærkeste (Vanquished) (1912)
 Baroness Film Series (1914)
 Youth (1915)
 The Valkyrie (1915)
 Diana (1916)
 The Hidden Valley (1916)
 The Cruise of Faith (1916)
 The Unwelcome Mother (1916)
 Magda (1917)
 The Crusher (1917)
 The Image Maker (1917)
 Huns Within Our Gates (1918)
 T'Other Dear Charmer (1918)
 Bolshevism on Trial'' (1919)

Referencer

Eksterne henvisninger 

 

Ballerinaer fra Danmark
Stumfilmskuespillere fra Danmark
Personer fra Reykjavik
Dansere fra Den Kongelige Ballet
Herrehåndboldligaen

Herrehåndboldligaen, officielt kaldet HTH Herreligaen, er den bedste række i håndboldens danmarksturnering for mænd. Vinderen af Håndboldligaen bliver kåret som danmarksmestre i herrehåndbold. De regerende mestre er GOG (2022/2023)

Håndboldligaens turneringsform 
Mesterskabet afgøres mellem 14 hold, der først alle mødes ude og hjemme i et grundspil. De otte bedst placerede hold i grundspillet avancerer til slutspillet, hvor de otte hold fordeles i to puljer á fire hold, hvor man møder hver modstander én gang ude og én gang hjemme. Altså seks kampe i alt. De to puljer opdeles med Nr. 1, 4, 5 og 8 i den ene og Nr. 2, 3, 6 og 7 i den anden. Nr. 1 og 2 fra grundspillet starter slutspillet med to points. Nr. 3 og 4 starter med et enkelt point, mens de resterende hold starter uden points. De hold, der ender som nr. 1-2 i hver pulje, går videre til semifinaler og skal modes i op til tre kampe. Nr. 1 fra den ene pulje møder nr. 2 fra den anden. Vinderne af semifinalerne mødes i op til tre DM-finaler, mens 2'erne tilsvarende mødes i bronzekampe.

Det nederst placerede hold i grundspillet rykker direkte ned i 1. division, og bliver erstattet af vinderen af 1. division. Holdene, der slutter som nr. 9-13 i grundspillet spiller kvalifikationsspil. Holdene, der slutter som nr. 2 og 3 i 1. division spiller opspil. Det hold der slutter sidst i kvalifikationsspillet, møder det hold fra 1. division der vant opspillet, i op til tre kampe. Vinderen spiller i Håndboldligaen næste sæson, taberen spiller i 1. division.

Hold i ligaen i sæsonen 2022/23 

 Aalborg Håndbold
 Bjerringbro-Silkeborg
 Fredericia HK
 GOG
 KIF Kolding
 Lemvig-Thyborøn Håndbold
 Mors-Thy Håndbold
 Nordsjælland Håndbold
 Ribe-Esbjerg HH
 Skanderborg Aarhus Håndbold
 Skjern Håndbold
 SønderjyskE
 TTH Holstebro
 HC Midtjylland

Mestre 
Nedenstående er en liste over samtlige vindere af håndboldligaen siden stiftelsen i 1936.

Sponsorer 
 2008-09: CBB Mobil
 2009-13: Jack & Jones
 2015-16: Boxer TV
 2016-18: 888.dk
 2019-20: Primo Tours
 2020- : HTH

Se også 
 Damehåndboldligaen
 Danmarksmesterskabet
 1. division (håndbold)
 2. division (håndbold)
 3. division (håndbold)
 DHF's Landspokalturnering

Noter

Eksterne henvisninger 

 Håndboldligaen
 Dansk Håndbold Forbund 

 
Etableret i 1936
Ep (flertydig)

EP eller Ep har flere betydninger:

 Ep (Extended play) – musikalbum med to til fem sange
 Europa-Parlamentet – folkevalgt parlament
 EP-medlem – medlem af Europa-Parlamentet
Hundetunge

Hundetunge (Cynoglossum)er en slægt med 15-20 arter, som er udbredt i Afrika, Asien, Nordamerika (et par arter) og Europa, fortrinsvis i de subtropiske og tropiske områder. Det er mest toårige eller flerårige (stauder), men enkelte arter er énårige. Det er oprette, grovhårede og tørketålende planter med spredtstillede, hele blade, der er helrandede. Blomsterne er samlet i svikler, og de er 5-tallige og regelmæssige, hvor de sammenvoksede kronblade danner et rør eller en tragt med en ganske lille, ombøjet kant. Frugten er en delfrugt, som hæfter sig til dyrs pels (og menneskers tøj!) ved hjælp af krogformede hår. Planten bestøves af insekter (svirrefluer, enlige bier, honningbier og humlebier).

 Indisk hundetunge (Cynoglossum wallichii)
 Kinesisk hundetunge (Cynoglossum amabile)
 Lægehundetunge (Cynoglossum officinale)

 Cynoglossum coeruleum
 Cynoglossum dioscoridis
 Cynoglossum furcatum
 Cynoglossum geometricum
 Cynoglossum grande
 Cynoglossum lanceolatum
 Cynoglossum nervosum
 Cynoglossum triste
 Cynoglossum virginianum
 ''Cynoglossum zeylanicum

Note 

Rublad-familien
Og verden skælvede

Og verden skælvede (Org. Atlas Shrugged), roman af den russisk-amerikanske forfatter Ayn Rand, romanen blev først udgivet i USA i 1957 og på dansk i 1959 fra Grafisk Forlag under titlen – og verden skælvede. Bogen er på over 1.200 sider.

Handlingen i bogen er et forsvar af kapitalismen og de katastrofale konsekvenser ved at sammenblande økonomi og politik hvor mange forretningsmænd og -kvinder føler at de er ofre for en særlig form for foragt rettet imod dem, og som ikke skyldes at de snyder eller stjæler, men fordi de opnår deres rigdom via ærlige bestræbelser på at producere goder og serviceydelser, som de sælger til interesserede kunder. Politikere omsætter denne ringeagt i højere skatter, regulering, og i særlige kriminelle strafanordninger mod disse producenter.

Saxo Bank har udgivet og gratis uddelt mere end ca. 15.000 eksemplarer af bogen.

En filmatisering af bogen udkom i 2011 (1. del) med Taylor Schilling i hovedrollen som Dagny Taggart, vicedirektør i et stort amerikansk jernbaneselskab.

Eksterne henvisninger 
 Copenhagen Institute om Atlas Shrugged 
 Atlas Shrugged at IMDB

Noter 

Romaner
Litteratur i 1957
Lafarge

Lafarge er en fransk industrivirksomhed specialiseret i fem hovedprodukter: cement, tilslag, beton og gipsvæg. Virksomheden er verdens næststørste producent af cement efter Holcim. Lafarge er en stor forbruger af fossile brændstoffer, især kul, hvilket er essentielle for cementfremstillingen.

Historie 
Lafarge blev grundlagt i 1833 af Joseph-Auguste Pavin de Lafarge i Le Teil (Ardèche), for at udnytte limstensreserven i Mont Saint-Victor mellem Le Teil og Viviers.

Finansielle data 
Det følgende er et referat af data:

Referencer

Eksterne henvisninger 
 Virksomhedens hjemmeside

Etableret i 1833
Fremstillingsvirksomheder fra Frankrig
Selskaber noteret på Euronext exchanges
CAC 40
Virksomheder i Paris
Byggematerialeproducenter
DAT

Forkortelsen DAT kan have flere betydninger:
 Danish Air Transport – et dansk flyselskab
 Digital Audio Tape – bånd til digital båndoptager
Bryan Robson

Bryan Robson OBE (født 11. januar 1957 i Chester-le-Street, England) er en engelsk fodboldtræner og tidligere spiller. Han er bedst kendt for sit spil på midtbanen for Manchester United, hvor han var den længst aktive anfører i klubbens historie. Han har tidligere været været manager for Sheffield United, før han blev fyret fra førsteholdskampe den 14. februar 2008. I marts 2008 vendte Robson tilbage til Manchester United som ambassadør for klubben.

Robson begyndte sin karriere i West Bromwich Albion, før han flyttede til Manchester United, hvor han var anfører i tre FA Cup og en Pokalvindernes Cup. Han vandt også to FA Premiership-bindermedaljer. Ved slutningen af sin spillerkarriere tog han til Middlesbrough, hvor han blev spiller-træner. Robson havde en god målscoringsrekord, han kunne tackle og ligge indlæg godt, og så var han også god til hovedstød. Han repræsenterede England ved 90 lejligheder, der gjorde ham til den spiller der har spillet seksflest kampe for England nogensinde., og han er den der har scorede elleveflest mål, da han har nettet 26 gange. Robson var anfører for sit land 65 gange; kun Bobby Moore og Billy Wright har været anfører for England i flere kampe. Robson er også kendt under kælenavnene 'Robbo' og 'Captain Marvel'.

Robson begyndte sin trænerkarriere i Middlesbrough i 1994, selvom han ikke stoppede med at spille inden 1997. I syv år som Middlesbrough-træner, fik han dem til tre Wembley-finaler, som de tabte alle sammen, og han fik dem også rykket op i Premier League to gange. Han vendte senere tilbage til West Bromwich Albion i to år som manager, hvor han hjalp dem med at blive det første topdivisionshold i 14 år til at undgå nedrykning efter at ligge i bunden i ligaen på Juledag. Mindre succes var der i hans kortvarige periode som træner i Bradford City og Sheffield United, det sidstnævnte hold var trænede han kun i seks måneder og sluttede med en nedrykning fra hvad der nu hedder Football League Championship. Siden 23. september 2009 har Robson været landstræner i Thailand.

Referencer

Eksterne henvisninger 

 Profil af Bryan Robson på TheFA.com 
 Profil af Bryan Robson på TimeOnline.co.uk 
 Profil af Bryan Robson  på RobsonLloyd.com 
 Fakta om Bryan Robson  på Soccerbase 
 
 Profil af Bryan Robson på EnglandStats.com 

Fodboldspillere fra England
Fodboldspillere fra Manchester United F.C.
Fodboldspillere fra Middlesbrough F.C.
Fodboldspillere fra West Bromwich Albion F.C.
Fodboldtrænere fra England
Fodboldtrænere fra Bradford City A.F.C.
Fodboldtrænere fra Middlesbrough F.C.
Fodboldtrænere fra Sheffield United F.C.
Fodboldtrænere fra West Bromwich Albion F.C.
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Bangsbo Botaniske Have

Bangsbo Botaniske Have, beliggende i Frederikshavn, er en selvejende institution stiftet den 29. november 1988, fostret af tre haveinteresserede borgere.

Haveafsnit 
 Krydderurtehave
 Sansehave
 Voldsted
 Park
 Rhododendrondalen
 Rosenhave
 Frugt- og bærhave
 Vilde planter
 Det botaniske anlæg
 Å-område
 Boolsens Stenhave

Det botaniske anlæg 
I det botaniske anlæg er i 2009 anlagt et stort spaltebed i samarbejde med tjekken Zdenék Zvolanek, og i 2013 en samling på mere end 20 forskellige arter af Røn (Sorbus).

Eksterne henvisninger 

 Bangsbo Botaniske Haves hjemmeside

Botaniske haver i Danmark
Etableret i 1988
Bygninger, konstruktioner og anlæg i Frederikshavn
Selvejende institutioner
Kochs postulater

Kochs postulater er fire kriterier kreeret til at etablere en årsagssammenhæng mellem en forårsagende mikrobe og en sygdom. Postulaterne blev formuleret af Robert Koch og Friedrich Loeffler i 1884 og yderligere udviklet og publiseret af Koch i 1890. Koch anvendte postulaterne til at etablere etiologien for miltbrand og tuberkulose, men de er blevet generaliseret til andre sygdomme også.

Postulaterne 
Kochs postulater forlyder:
 Mikroorganismen må nødvendigvis forefindes i rigelige mængder i alle organismer, der lider af sygdommen, men ikke i raske organismer.
 Mikroorganismen må nødvendigvis isoleres fra den syge organisme og dyrkes i en renkultur.
 Den kultiverede mikroorganisme bør forårsage sygdom, når den introduceres i en rask organisme.
 Mikroorganismen må nødvendigvis genisoleres fra den podede, syge testvært og identificeres som værende identisk med den originale specifikke patogen.

Koch opgav dog den anden del af det første postulat samtidig med at han opdagede asymptomatiske bærere af kolera og senere også tyfus. Asymptomatiske bærere er nu kendt som et almindeligt træk for mange infektionssygdomme, specielt virus såsom polio, herpes, HIV og hepatitis C. Som et specifikt eksempel er alle læger og virologer enige om at poliovirus forårsager lammelse i kun få inficerede og succesen af poliovaccinen med at forhindre sygdom støtter den overbevisning at poliovirus er den sygdomsfremkaldende.

Det tredje postulat specificerer "bør" ikke "må nødvendigvis", da Koch selv beviste med hensyn til både tuberkulose og kolera, at ikke alle organismer udsat for den sygdomsfremkaldende vil udvikle infektionen. Mangel på infektion kan skyldes: tilfældighed eller at værtens immunforsvar tilbagedriver den invaderende patogen med succes; erhvervet immunitet, som fra tidligere udsættelse eller vaccination; eller genetisk immunitet, som ved resistens mod malaria som konsekvens af at besidde mindst én allel for seglcelleanæmi.

Historie 
Kochs postulater blev udviklet i det 19. århundrede som generelle retningslinjer til at identificere patogener, der kunne isoleres med tidens teknikker. Selv på Kochs tid blev det anerkendt at nogle infektionsfremkalde agenter klart var ansvarlige for sygdom selvom de ikke opfyldte alle postulaterne. Forsøg på konsekvent at anvende Kochs postulater til diagnosen af virale sygdomme i slutningen af 1800-tallet, på en tid hvor virus ikke kunne ses eller isoleres i kulturer, kan have hæmmet den tidlige udvikling af virologien. Nu er et række infektionsfremkaldende midler accepterede som værende skyld i sygdom, selvom de ikke opfylder alle Kochs postulater. Derfor er opfyldelse af alle fire postulater ikke længere forlangt til at demonstrere kausalitet, selvom Kochs postulater bibeholder deres historiske vigtighed og stadig angiver fremgangsmåden til mikrobiel diagnose.

Kochs postulater har også influeret forskere, der undersøger mikrobiel patogenese fra et molekylært synspunkt. I 1980'erne blev en molekylær version af Kochs postulater udviklet til at guide identifikationen af mikrobielle gener kodende for virulensfaktorer.

Referencer 

Epidemiologi
Infektionssygdomme
Kausalitet
Hakan Yakin

Hakan Yakin (Tyrkisk: Hakan Yakın, født 22. februar 1977 i Basel) er en schweizisk tidligere fodboldspiller. Gennem karrieren spillede han for blandt andet FC Basel, Grasshoppers, Stuttgart og BSC Young Boys.

Eksterne henvisninger 

Fodboldspillere fra Schweiz
Fodboldspillere fra Grasshopper-Club Zürich
Fodboldspillere fra FC Basel
Fodboldspillere fra FC Luzern
Fodboldspillere fra FC St. Gallen
Fodboldspillere fra BSC Young Boys
Fodboldspillere fra VfB Stuttgart
Fodboldspillere fra Galatasaray SK
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Personer fra Basel
Fodboldtrænere fra Schweiz
Arda Turan

Arda Turan (født 30. januar 1987 i Istanbul, Tyrkiet) er en tyrkisk professionel fodboldspiller som spiller for Galatasaray. Han spiller på Tyrkiets landshold og spillede ved EM i fodbold 2008, hvor han scorede 2 mål, inden han i kampen mod Kroatien fik sit andet gule kort i turneringen. Dette førte til at han ikke kunne spille mod Tyskland. Han spiller med rygnummeret 10, som han overtog efter lord Lincoln blev fyret i Galatasaray. Han er blevet udnævnt som et af de 8 bedste talenter i Europa af det spanske magasin Dón balon.

Eksterne henvisninger 

 FC Barcelona officielle profil
 

Fodboldspillere fra Tyrkiet
Fodboldspillere fra Atlético Madrid
Fodboldspillere fra Manisaspor
Fodboldspillere fra Galatasaray SK
Personer fra Istanbul
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2016
Henrik Harries

Henrik (Heinrich) Harries (født 9. september 1762 i Flensborg, død 28. september 1802 i Brügge ved Kiel) var præst i Siversted i Slesvig.

Heil dir im Siegerkranz 
Harries skrev i 1790 hymnen Heil dir im Siegerkranz, som var en hyldest til kong Christian 7..

Melodien er den samme som i hymnen God Save the Queen, der første gang blev opført i 1745, men selve melodien er sandsynligvis ældre. 

Et plagiat af Henrik Harries tekst blev offentliggjort i 1793 af Gerhard Schumacher med undertitlen God Save the King. Denne udgave blev opført i Berlins Nationalteater i anledning af den preussiske Kong Frederik Vilhelm 2.s fødselsdag i 1795. Senere blev denne udgave brugt som hymne i det Tyske Kejserrige (1871-1918).

I 1700-tallet var patriotismen ofte knyttet til kongemagten og staten, men ikke i så høj grad til sproget. Det skulle senere ændre sig i 1800-tallet, hvor nationalstaterne opstod. Flensborgeren Henrik Harries skrev på tysk, men følte sig dansk. Således kunne han i 1797 hylde den danske konge på tysk med ordene:

O Dania, was glüht bey deinem Namen  
mir Wang' und Busen durch?  
Ha! Es ist Dänenstolz! es ist die Liebe  
zu dir, mein Vaterland!  

O Dania, hvad gløder ved dit navn  
gennem kind og bryst?  
Oh! Det er Danerstolthed! Det er kærligheden  
til dig, mit fædreland.  

Digtet blev senere brugt af danske sønderjyder til at argumentere for, at også tysksprogede sønderjyder kunne være en del af danskheden. Teksten blev bl.a. brugt på plakater ved folkeafstemningen op til genforeningen i 1920. Det er også blevet fremhævet, at en oprindelig hyldest til en dansk konge paradoksalt nok blev udnyttet til at hylde de preussiske konger og tyske kejsere.

Referencer 

Personer fra Flensborg
Digtere fra Danmark
Dansksprogede forfattere fra Danmark
Semih Şentürk

Semih Şentürk (født 29. april 1983 i Izmir, Tyrkiet) er en tyrkisk fodboldspiller som spiller for Eskişehirspor som angriber. Han er 183 cm høj og vejer 78 kilo.

I EM i fodbold 2008 spillede han for s landshold, hvor han scorede 3 mål i kampene mod Schweiz, Kroatien og Tyskland.

Eksterne henvisninger 

Fodboldspillere fra Tyrkiet
Fodboldspillere fra Fenerbahçe SK
Personer fra Izmir
Deltagere ved det europæiske mesterskab i fodbold 2008